text: Hold badedyrene på land - eller helt hjemme
  19 juli 2014 kl. 07.12
  Badedyr må, modsat hunde, gå i vandet alle steder i Danmark. Men politiet opfordrer til at holde badedyrene på land.
  Når vejret i dag nærmer sig de 30 grader, tager rigtig mange syd- og sønderjyder på stranden. Men Syd- og Sønderjyllands Politi opfordrer til, at man lader badedyrene blive på stranden eller helt hjemme.
  Alt for ofte driver badedyr og badebolde nemlig til havs, og det sætter store redningsaktioner i gang. På grund af fralandsvinden bliver ubenyttede badedyr nemt blæst til havs, og på afstand kan det ligne en person i havsnød.
  Senest i går måtte Syd- og Sønderjyllands Politi reagere på en ?falsk? anmeldelse. Her var netop et badedyr drevet til havs ved vestkysten. Der kom dog også en rigtig anmeldelse, da en norsk mand var svømmet langt ud. Han kunne dog selv svømme i land i gen.
  